Det var Midt- og Vestjyllands Politi, der tirsdag klokken 9.55 modtog en anmeldelse om, at en mand var fundet død i en villa på Møllevej i Thisted. Området omkring villaen er nu afspærret, og der bliver foretaget tekniske undersøgelser på stedet. Dødsfaldet efterforskes som et drab. - Politiet foretog kl. 10.04 anholdelse af anmelderen, som er en 31-årig mand boende på gerningsstedet. Han er sigtet for drab. Den afdøde er ikke endeligt identificeret, skriver Midt- og Vestjyllands Politi i en pressemeddelelse. - Der vil ske fremstilling i Grundlovsforhør i Retten i Holstebro i morgen kl. 09.30. Af hensyn til efterforskningen gives der ikke yderligere oplysninger om sagen før grundlovsforhøret har fundet sted, skriver politiet. Man har endnu ikke identificeret den afdøde.

Opsummering:
Midt- og Vestjyllands Politi blev i dag kaldt ud til en villa på Møllevej i Thisted, hvor en person var fundet død. Politiet efterforsker sagen som et drab.